
Nullius  Sciiolac  nomen  ferat  Medicus,  nulli  sit  addictus,  nulli  adver- 
sus; nam  in  qiiocunque  Systemate  invenit  aliquid  boni, 
, quod  colligat,  et  unam  sibi  efFprmet  Medicinam;  multum 

Udat  auctoritati,  plus  tamen  sibi,  longe  plurimum  Naturae. 


I 


1 


I 


I 


S e i n e n i ii,n  igstgeliebten 

E 1 t e r n, 

1 a u s 

I 

II  n 1>  e g'  r a 11  z t e r li  i c b e 

u n d 


Daiikbarkcit. 


< 

I 

> ( 


^ i orno,  ens  rationale,  spectato  animo  regnum  proprium  — 
rationale  et  morale  — 'sibi  vindicans,  spectato  corpore  est:- 
Animal  vertebratum  mammale  ^ himannm  bipes , ‘ 
simiis  finitimus , ubique  locorum  essentialiter  idem,  adeoque 
unicus  3 plures  tamen  varietates  admittens.  — A reliquis 
animalibus  corporis  etiam  indole  plurimum  differt,  quamvis 
eundem  typum  primitivum  sequens,  inulta  cum  iis  communia 
habeat. 

Ut  vero  praecipui  hominis  characteres,  locusque,  qui- ei 
in  natura  debetur  innotescant,  eundem  1-mo  cum  ceteris  ani- 
mantibus, et  dein  2-do  homines  inter  se,  brevibus  hic  com- 
parare placuit.  / 

€ a i>  11  t 1. 

De  differentiis  inter  hominem  et  cetera  > 

animalia. 

I 

Auctores  quidam,  qui  notas  distinctivas  animalium,  in 
horum  praecipuis,  oculosque  maxime  ferientibus  characteribus 
collocant,  methodum  hanc  ad  hominem  etiam  applicando, 
ens  isthoc  eo.  quod  sit  provisum:  manibus  duabus  (extremi- 
tatibus superioribus,  pollice,  seu  digito  a reliquis  sejuncto,  ' 
omnibusque  aliis  opponendo,  instructis)  duobusque  exclusive 
terram  ^calcantibus  pedibus,  dentibus  item  incisivis  inferiori- 
bus verticalibus,  nientoque  prominulo,  a reliquis  discernunt 
animalibus.  Ingens  ceteroquin  copia  attributorum  aliorum , 
notarumque  tam  anatomicarum,  quam 'physiologicarum  — im- 
primis facultas  cogitandi  — magnum  illud , quod  inter  homi- 

nem,  aliaque  animata,  intercedit  discrimen  clarissime  evin- 
cit. Ut  vero  istud  uberius  innotescat,  hominem  1-mo  i-pecia- 
tmii  seu  individualiter , tum  2-do  collective , seu  ut  ens  so- 
sociale,  destinationem  nempe  generis  humani  in  his  terris 
adimplens , considerabimus. 

Sectio  I. 

De  homine  speciati m. 

Praecipuae  differentiae,  quae  respectu  hoc  inter  homi- 
nem et  cetera  animalia  locum  habent,  sunt  sequentes: 

I.  Peculiaris  quorumdam  Systematum , organorum , ho- 
rumque  functionum  in  homine  conformatio.  Sic: 

. 1-mo.  8yst,  vasorum.  Situs  cordis  obliquus  (in  paucis 
Simiis  occurrens)  arteria  thyreoidea  utrobique  duplex,  de- 
fectus retis  mirabilis,  cum  quibusdam  mammalibus,  uti  bra- 
dypo  communis.  Rete  mirabile  constituit  ramificatio  caroti- 
dum internarum,  ope  anastomosium  junctarum,  quo  Iit,  ut 
impetus  sanguinis  apud  reliqua  animalia  in  cerebrum  imminua- 
tur. Homo  ad  situm  erectum  destinatus  simili  apparatu  ne- 
quaquam indiget. 

2-do.  8yst.  nervosum  maxime  concentratum.  Cerebrum, 
primum  utpote,  essentialeque  intellectus  instrumentum,  majus, 
gravius,  magis  complicatum,  et  in^ttibusbam  suis  portioni-  ^ 
bus , imprimis  lobis  anterioribus , qui  sunt  organa  altioruin 
mentis  facultatum,  magis  evolutum  deprehenditur,  quam  apud  j 
quaecunque  alia  animalia.  Nullum  etenim  aliud , si  e Simiis 
Jocko , si  glires,  et  minimas  avium  excipias,  relate  ad  cor-  . 
pus  tantam  offert  substantiae  medullaris,  visque  nerveae , 
ac  illud  hominis  concentrationem.  Haec  ingens  massa,  quae 
in  vicinia,  et  in  medio  sensuum,  quibuscum  correspondet , 
residet , admirandam  illam , solique  homini  in  tam  eximio 
gtadu  propriam  facultatem  cognoscendi  abunde  explicat.  — ■ 
(nterim  quemadmodum  cerebrum  apud  hominem ; ita  medulla 

‘Hiinalis  apud  alia  j>raedominutur  animalia , quae , prout  et 
Dsrvi  ex  illa  originem  sumentes,  cum  ad  motus  ciendos  con- 
tnbuat,  patet  quod  hi  tam  quoad  vim  et  extensionem,  quam 
qvoad  durationem  notabiliores  sint  in  animalibus  ac  in  homi- 
nt.  — Multi  asseruerunt,  hominem  habere  cerebrum  absolute 
miximum  (4  lib.  Cerebrum  Cuvieri  appendit  65  unc.  5 di. 
3 jr.)  interim  Balaena  habet  multo  majus.  Secundum  Siini- 
mering  pars  centrqlis  parti  periphericae  in  homine  praevalet, 
id  est  nervorum  crassities  relate  ad  cerebrum  est  minima. 
Celerum  omnia  demonstrant  maximam  in  homine  concentra- 
tioiein  illius  agentis,  quod  simul  fons  est, non  tantum  totius 
phrsicae  sensibilitatis,  sed  et  omnis  intellectualis,  moralisque 
fumltatis. 

3 tio.  Systema  osseum. 

a)  Caput:  Cranium  cum  facie  comparatum  molis  ma- 
xinae,  e cranio  magno  sequitur  et  vita  psychica  altior,  nam 
cranium  continet  partem  centralem  systematis  nervosi  et  sen- 
sus superiores,  ut:  visum,  auditum;  facies  e contra  vitae  ve- 
getativae',  nempe:  masticationis,  et  sensus  inferiores:  olfa- 
ctum et  gustum.  Maxillae  superiores  multum  retractae , an- 
gulus itaque  facialis  Camperi  maximus  — minimus  70"  maxi- 
mus 80"  ad  rectum  accedens,  in  simia  Satyro  58" — , de- 
fectus ossium  intermaxillarium;  mentum  |Jiominulum ; fora- 
men occipitale  fere  in  medio  basis  cranii. 

b)  Truncus:  Vertebrae  latae,  breves,  deorsum  versus 

mole  increscentes  , processibus  spinosis  brevibus  ; costae 
multum  arcuatae ; sternum  tribus  ad  summum  portionibus 
compositum,  pelvis  veri  nominis,  ossibus  eius  brevibus,  latis, 
insigniter  excavatis.  N,  . 

c)  Extremitates:  Superiores  cum  inferioribus  collata6 
breves,  et  graciles,  minus  vicinae,  agilissimae,  junctura 
humeri  cum  scapula  liberrima,  radio  multum  mobili;  ossa 
metacarpi  et  digitorum  lata,  insigniter  excavata.  — Inferiores 
longiores,  firmiores,  viciniores,  minus  agiles,  juncturis  fe- 
morum ope  colli,  sub  angulo  inserti,  cum  coxis  profundiori-^ 

bus,  ossibuij  aessatnoideis  mulfis  et  magnis,  ligamentis  lirmb 
etc.  Pes  cum  crure  sub  angulo  recto  iunctus , latus,  dors) 
multum  convexo;  farsus  et  metatarsus  cum  digitis  brevibis 
collati  grandes.  Ex  quibus  omnibus  patet,  extremitates  infj- 
riores  sustentando  corpori  dicatas  esse.  , 

4-to)  Syst.  muscnlosum.  Musculi  caput  moventes,  proit 
et  cutanei,  serrati  item  antici  majores,  et  extremitatum  lu- 

periorum  cum  inferioribus  camparafaium  minus  evoluti,  cotira 

* 

{iiusculi  trunco  et  extremitatibus  inferioribus  extendendis  de- 
' stinati , glutaei  imprimis  et  gastrocnemii  fortissimi.  (Adua- 
nus  SpigeI  dicit : hominem  ob  evolutionem  musculorum  ^u- 
taeornm  ad  situm  corporis  erectum  esse  destinatum). 

5“to.  Organorum  sensuum  exlernoruuii  tamquam  appm-^ 
dicum  Syst.  nervosi  perfectio  et  aequilibrium. 

a)  Vmis:  vicinitas  oculorum  — in  simiis  major  — axis 
oculi  in  statu  quietis  horizonti  paralela,  antrorsum  et  extror- 
sum  sita  , parvitas  palpebrae  tertiae,  cuius  vestigium  est  plica 
semilunaris , defectus  musculi  choanoidei , bulbum  retrahere 
valentis  , reliquos  musculos  bulbi  infundibuli  instar  cirigenlis 
r — cum  simiis  communis  — cilia  in  utraque  palpebra,  quo 
tamen  charactere  cum  plurimis  concordat  mammalibus. 

Gaudet  homo,  visu  acri,  inque  situ  naturali  magnam 
complectitur  peripheriam,  hoc  tamen  respectu  a nmltis  supe- 
ratur animalibus.  Sic  aquilla  praedam  suam  in  ingentibus 
saepe  conspicit  distantiis,  quo  in  casu,  prout  omnes  aves 
rapaces  j oculos  distantiis  accomodat.  Linx,  Tigris,  et  Leo 
insigni  aeque  ac  late  extenso  gaudent  visu.  Animalia  no- 
cturna tantam  possident  visus  sensibilitatem  , et  in  densissi- 
mis etiam  tenebris  bene  videant.  Etsi  igitur  animalia  quae- 
dam instrumentum  dioptricum  homine  multo  perfectius  a natura 
obtinuerint,  nihilominus  tamen  homo , independens  a physi- 
cis, matprialibusque  objectorum,  oculos  suos  ferientium, 
impressionibus,  attentionis,  reflexionis,  abstractionisque  ope 
inuUa  in  his  detegit,  quae  aliorum  animalium  in  aeternum^ 
fligiunt  visum,  hocque  ipso  visus  perimohiam  supplet.  IIlp 

■ 1 - 


9 


sensus  proprii  ope  pulchritudinem  et  elegnntiam  formarum, 
amabilitatem  et  majestatem  lineamentorum,  luxuriam  et  har- 
moniam colorum  aestimare  novit.  Quid  relate  ad  haec  oculi 
Aquiliae  , aliorumque  visu  acerrimo  praeditorum  animalium. 

b)  Auditus.^  Auricula  s.  lobulus,  communis  cum  pluri- 
bus simiis;  immobilitas  auris,  ob  neglectum  movendae  huic 
parti  destinatorum  musculorum  exercitium. 

Auditus  homini  subtilis , beneque  evolutus  est , multa 
tamen  animalia  hoc  quoque  sensu  hominem  superant.  Huc 
imprimis  pertinent  species  animalium  meticulosorum , uti 
Lepus  etc.  qui  a longinquo  de  periculo  sibi  imminehte  audi- 
tus ope  edocetur;  huc  referuntur  animalia  subterranea,  et  in 
tenebris  degentia:  Talpa,  Vespertilio,  Aves  nocturnae;  huc 
quoque  spectant  aves  quae  nos  cantu  delectant  ect.  — Quam- 
vis igitur  homo , quoad  facultatem  , debilissimos  etiam  tonos 
a longinquo  percipiendi , horumque  harmonicas  differentias 
distinguendi,  a pluribus  superetur  animantibus,  innumera 
tamen  adsunt  attributa,  quae  huius  etiam  sensus  sphaeram  in 
homine  augere,  eumque  illo  reliquorum  animalium  nobilio-| 
rem  reddere  queunt.  Hujus  enim  sensus  ope  vox  humana 
cunctis  suis  cum  accentibus , loquelaque , sine  qua  ratio  ex- 
colli  non  posset,  perficitur,  ut  adeo  auditus  in  homine  sit 
sensus  praecipue  intellectualis , fonsque  plurimarum  ceteriS' 
animantibus  incognitarum  sensationum. 

c)  Tactus  in  homine  absolute  perfectissimus , non  tan- 
tum ob  nuditatem , laevitatemque  cutis  — haec  apud  Cetacea 
est  major  — sed  et  ob  peculiarem  manuum,  harumque  impri- 
mis digitorum,  quorum  apices  principale  tactus  instrumentum 
efficiunt,  conformationem.  Nervus  medianus,  qui  praecipue 
in  apicibus  digitorum  distributus,  papillas  effbrmat,  apud  ho^ 
minem  insignis  molis , notabilem  iam  apud  Simiam  — animal 
homini  vicinissimum  — offert  degradationem. 

d)  Olfactus.  Nasus  prominulus  — communis  cum  simia 
rostrata  et  mammalibus  proboscidem  gerentibus  defectus 

peculiaris  organi  saccum  referentis  in  fundo  cavi  narium,  et 
communicationis  cum  cavo  oris  ope  foraminis  incisivi. 

e)  (juslufus.  Lingua  tenui  epithelio  tecta , insignitjue 
nervorum  copia,  qui  hic  papillas  innumeras  diversi  generis 
efformant,  provisa. 

Sensus  olfactus  et  gustus  ob  arctum  nexum  cum  praedo- 
minantis,  apud  reliqua  animalia,  vitae  vegetativae  functioni- 
bus, in  quibusdam  magis  ac  in  homine  sunt  evoluti;  subtili- 
tate tamen  et  teneritate  horum  sensuum  animalia  cuncta  ho- 
mine multo  sunt  posteriora.  Ex  exquisita  sensuum  istorum 
subtilitate  explicatur , cur  homo  in  selectu  et  praeparatione 
alimentorum  tam  accuratus,  in  fovenda  munditie  tam  scrupu- 
losus sit?  Excretiones  quaedam  nostrae,  non  alia  ex  causa, 
quam  ob  inamoenum  in  sensum  olfactus  impressionem  nauseam 
in  nobis  excitant.  Nil  horum  reperies  in  aliis  animalibus. 

6.  Organa  digestionis.  Dentes  aequales , serie  nusquam 
interrupta  dispositi,  adproximati,  incisores  inferioris  maxillae 
ad  perpendiculum  inserti,  motus  maxillae  inferioris  in  omnem 
partem  concessus,  iniestinum  tenue  plicas  et  villos  junctim 
exhibens.  Praeterea  homo  unicus  est,  qui  escam,  quam  alia, 
et  quidem  plurima,  animalia  immediate  ore  excipiunt,  aut 
etiam  extremitatibus  posterioribus  prehensam,  prout  id  Simiae 
et  nonnulla  unguicula  facere  possunt,  ori  subministrant,  non 
aliter,  quam  solis  tantum  manibus  exceptam,  ori  tradit. 

Tota  autem  hominis  organisatio  cojiiprobat  eundem  jian- 
yhagwn  s.  omnivormn  esse,  qui  character  etiamsi  homini 
exclusive  non  competat,  fatendum  tamen  nullnm  aliud  dari 
animal,  quod  tantum,  ut  homo,  alimentorum  haberet  sele- 
ctum. Vivit  tamen  homo  cibo  etiam  alterutro  solo  sine  mole- 
stia; et  quemadmodum  parte  ex  una  victu  etiam  simplicissimo 
corpus  sustentare  valet ; ita  ex  adverso  ingentem  etiam  dapuiii 
luxuriam  perfert.  Homo  praeterea  solus  est,  qui  praevia  plu- 
rimorum alimentorum  eget  praeparatione,  quive  compositis, 
fermentatisque  uti  valet  potulentis. 

Quod  vero  partem  reliquam  functionum  vitae  vegetativae 
attinet,  nullum  peculiare  inter  hominem  et  reliqua  animalia 
obtinet  discrimen.  *Sic : Resorptio,  Respiratio,  Circulatio, 
diversae  Secretiones,  Thermopoesis , pari  modo,  ut  in  ho- 
mine procedunt,  imo  plurimae  harum  apud  alia  animalia 
majori  cum  alacritate  et  energia  perficiuntur  (aves)  ut  adeo 
in  genere  recte  dici  possit,  animalia  in  omnibus,  quae  vitam 
vegetativam  attinent,  homini  aut  paria,  aut  eodem  plane 
superiora  esse.  Ab  hac  vitae  vegetativae  alacritate  repetenda 
venit  celer  omnium  organorum  evolutio  , totiusque  corporis 
animalis,  si  aves  nonnullas,  aliquos  pisces,  et  quaedam  mam- 
malia, in  specie  vero  elephantem  excipias  incrementum.  Cor- 
pus humanum  primum  15 — 25  aetatis  anno  organisationis 
suae  perfectionem  plenariam  attingit ; nullum  aliud  animal 
mammale,  qualecunque  illius  volumen  corporis,  vitaeque  du- 
ratio  fuerit,  tanto  eget  pro  aetate  virili  consequenda  tempore. 
Longa  igitur  est  homini  infantia  et  juventus,  sed  et  vita  diuturna, 
attamen  et  hoc  respectu  a nonnullis  superatur  animalibus. 

7.  Organa  Genitalia. 

i 

a)  Muliebria.  Hymen  apud  Virgines  , et  Carunculae 
myrthiformes , vestigia  hymenis , apud  mulieres  — Haller 
et  Blumenhach  characterem  diagnosticum  mulieris  humanae 
se  in  his  detexisse  credebant ; interim  Cuvier  has  partes  in 
aliorum  quoque  nnimalium  femellis , nominatim  vero  in  Ele- 
'plianie  detexit;  ut  adeo  resistentia,  quam  virgo  juvenis, 
primo  viri  amplexui  opponit,  comparata  cum  promptitudine 
femellae  animalis  sub  iisdem  circumstantiis , pudicitiae  eidem 
ingenitae  potius,  quam  physico  illi  impedimento,  quod  natura 
primae  voluptatis  carnalis  expletioni  opponit,  adscribenda.  — 
Uterus  pyriformis,  non  cornutus,  cavo  indiviso,  fibris  mu- 
scularibus extra  tempus  graviditatis  non  conspicuis  (cum  eden- 
tatis communis). 

b)  Virilia.  Plena  separatio  Tunicae  vaginalis  testium 
a cavo  peritonaei.  In  plurimis  animalibus  et  in  statu  sano 
testes  valent  intrare  abdomen.  Penis  pendulus. 

Libido  in  venerem  nequaquam  ut  in  ijierisque  animalibus 
cerfo  alligatur  anni  (empori.  Peracta  foecundatione , subse- 
cat aque  conceptione,  ac  durante  postmodum  toto  graviditatis, 
lactationisque  tempore  femella  animalinm  irrationalium  marem 
vitat;  femina  e contra  humana  et  in  hoc  statu  veneris  indul- 
get  deliciis,  solaque  reflexio  moralis.,  nec  non  timor  infe- 
rendae soboli  utero  reconditae  noxae  optimas  matrum  a coitu 
deterret. 

In  muliere  vita  sexuali  vigente  cruentum  e partibus  ge- 
nitalibus profluvium , singulis  mensibus  rediens  si  e Simiis 
Orangoutang  excipias,  apud  nulla  alia  reperies  animalia; 
sed  et  in  illis,  in  quibus  locum  habet  nequaquam  tantae,  ut 
in  organismo  feminae  humanae  videtur  esse  dignitatis.  — 
Longe  denique  est  alia  in  femina  humana,  ob  peculiarem  uteri 
et  pelvis  conformationem  parturiendi  ratio. 

Somnia  voluptuosa  , subsequentesque  pollutiones  noctur- 
nae in  hominibus  a venere  abstinentibus,  frequenter  obviae, 
apud  reliqua*anirnalia  non  occurrunt.  Illicita  quoque,  et  ne- 
fanda masfurbatione  procurata  voluptas,  plurimis  incognita 
est  'animalibus.  Observatur  quidem  haec  in  nonnullis , libidini 
multum  deditis  speciebus,  v.  gr.  simia,  urso,  cane;  ast  non 
alias  quam  tunc  , si  mas  longiori  a femella  separatus,  sit 
’ tempore.  — Quae  causa  quaeso,  quod  scelus  isthoc  omni 
abominatione  dignissimum,  legibusque  naturae,  et  propaga- 
tioni speciei  e diametro  oppositum,  intei  homines  magis, 
quam  inter  reliqua  grassefur  animalia? 

II.  Situs  corporis  erectus.  Ad  celsum  et  erectum  corpo- 
ris situm  hominem  a natura  destinatum  esse,  satis  patet  ex 
iis,  quae  suj)ra  de  organis  motus  dicta  sunt.  Accedunt:  li- 
gatnentum  nuchae  imperfectum;  violenta  collocatio  extremi- 
tatum sub  incessu  quadrupedo;  situs  cordis,  quod  in  homine 
, diaphragmati,  in  mammalibus  sterno  incumbit;  ortus  vaso- 
rum magnorum;  peculiaris  fabrica  venae  cavae  inferioris, 
distributio  carotidum  internarum  : situs  oculorum  et  nasi;  de- 
monstrant situm  hominis  erectum  pili,  qui  soli  obversi  maxime 

sunt  evohiti ; denique  experientia , quae  docet,  ubique  terra- 
rum, homines  etiam  ferissimos  bipedes  incedere, 'infantes 
prima  vitae  periodo,  ut  primum  viribus  pollere  incipiunt, 
omnem  nisum  eo  dirigere,  ut  pedibus  insistentes,  situm  acqui- 
rant verticalem.  Conatus  hic  a simili  repetendus  est  instinctu 
qui  ad  alas,  antequam  hae  pennis  tegantur,  movendas  par- 
vas incitat  aviculas.  — Situs  autem  hic  honuni  ita  proprius 
est,  ut  Mullum  aliud  animal,  nequidem  Simias,  homini  maxime 
affines,  eximendo,  ad  hunc  longiori  tempore  servandum  cogi 
possit.  In  hoc  situ  homo  omnibus  aliis  imponit  animalibus, 
fortissimaque  etiam  illorum  in  homine  suum  agnoscere  videntur  ^ 
domitorem  et  magistrum. 

III.  Loquela»  inter  cuncta  creationis  entia  soli  tantum 
competit  homini,  quamvis  facultas  sonos  articulatos,  seu  voces  , 
proferendi  paucis  etiam  propria  sit  avibus ; attamen  prolatae 
hae  ab  avibus,  nullum  sensum  habentes  voces,  sunt  tantum 
imitationes  tonorum  in  sphaeram  auditus,  et  non  aliorsum, 
spectantium.  Solus  itaque  homo  est,  qui  loquendo,  sensationes 
et  cogitationes  suas  aliis  communicare  valet.  Donum  tamen 
isthoc  linguarum  in  homine,  minus  ab  organisatione  oris, 
et  laryngis,  quam  potius  a certa  et  speciali  quadam,  aliis 
animalibus' haud  communi,  cerebri  eiusdem  dispositione  de- 
pendere videtur.  Denique 

IV.  Ratio»  pretiosissimum  Creatoris  divini  donum,  et 
Moralilas » cum  rationis  usu  necessario  connexa,  hominem 
ab  oipnibus  animalibus  segregant,  meliorem  eius  partem  e 
legibus  necessitatis  eximentes,  distinctum  ei  regnum  vindicant. 

S c c t i o II. 

» » 

Homo  collective,  seu  ut  ens  sociale  consideratus 

I.  Incolatus  mundi.  Si  immensum  hoc,  in  quo  genus 
humanum  per  orbem  terraqueum  , disseminatum  est,  spatium 
attentius  consideraverimus , facile  convincemur  de  eo,  nullum 

aliiul  animal,  excepto  cane,  ciun  homine,  totius  terrae  incola, 
comparari  posse.  Animalia  enim  certis  alligata  sunt  zonis. 
Dantur  quidem  species  quaedam  aquaticae  (animalia  et  plantae) 
quae  tam  in  Scptemtrione , quam  Meridie  deteguntur,  sed 
hae  in  profundis  degunt  marium,  diversis  adeoque  temperaturae 
aeris  athniosphaerici  vicissitudinibus,  minus  sunt  obnoxiae 
ac  animalia  terrestria.  Homines  autem  non  tantum  diversissi- 
mas incolunt  orbis  terraquei  latitudines ; sed  et  pro  lubitu 
clima  variare,  extrernisque  etiam  semet  accomodare  valent. 

II.  Vtla  socialis.  Etiamsi  haec  homini , rem  generatim 
sumendo  , absolute  non  competat ; si  tamen  animalia  in  so- 
cietate viventia,  imprimis  formicas,  apes  etc.  cum  vita  sociali 
attributo  humanitatis  comparaverimus  , profecto  deprehende- 
mus hanc,  tarii  relate  ad  motiva  , ob  quae  coalescit,  quam  j 
commoda,  quae  ex  illa  promanant,  omnibus  aliorum  anima-' 
lium  associationibus , multo  superiorem  esse. 

Ad  vitam  socialem  colendam  hominem  reipsa  a natura  ( 
destinatum  esse,  multa  probant  tam  organisationis  illius  phy- 
sicae , quam  status  eius  moralis  momenta.  Nascitur  ecquidem 
homo  flens,  summe  debilis,  omnibus  ad  sustentandam,  con- 
servandam, tuendamque  vitam  mediis  destitutus,  vixque  natus 
morti  jam  etiam  esset  proximus , ni  indefessa  illorum,  quibus 
vitam  in  acceptis  referendam  habet,  cura  conservaretur, 
illiusque  educatio  physica  et  moralis  promoveretur.  Proles  ] 
adultiores  mox  parentibus,  etiam  auxiiiatrices  solent  praebere  | 
manus,  sicque  exoritur  prima  societas,  parentalis  nempe,  cuius  | 
singula  membra  in  commune  bonum  collaborant,  mutnisque 
benevolentiae  et  gratitudinis  vinculis  arctius  sibi  uniuntur.  j 
Ast  homo,  qui  cuncta  inter  animalia  vivacissima  gaudet 
sensibilitate  ^ plurimisque  concupiscentiis  et  necessitudinibus 
obnoxius , paucissima  his  occurendi  possidet  media  naturalia, 
qui  adversus  vicissitudines  athniosphaerae  corpus  vestibus  mu- 
nire, sibi  alimenta  procurare,  contraque  innumera,  quae  ei 
aut  molesta , aut  perniciosa  sunt , animalia  semet  defendere 
cogitur,  his  etiam  ex  motivis  ad  societatem  sibi  similium 

ijuaerendain  incitatur,  sic  enim  tantum  lieri  potest,  ut  is, 
i|ui  prius  solitarius  inermis , debilisque  fuerat , nunc  suminum 
potentiae  suae  attingat  fastigium , evolutisque  viribus  suis 
physicis  et  moralibus^  mutua  cooperatione,  prodigiosorum 
in  etfectum  deducendorum  capax  reddatur  operum. 

Homines  in  societatem  coalescentes , perceptibilia  quae- 
dam signa  adinvenerunt , linguamque  composuerunt , cuius 
ope  sensa,  cogitationesque  suas  mutuo  sibi  communicare 
queant.  Primis  dein  vitae  sustentandae  necessitatibus  satis- 
facturi construxerunt  sibi  tuguria^  piscatura  et  venatio  ali- 
menta, occisorum  autem  animalium  pelles  amictum  suppedi- 
tarunt. Quamvis  vero  haec  in  incunabulis  societatum',  rem  ^ 
stricte  sumendo  hominibus  omnino  suffecerint;  mox  tamen  < 
increscente  luxu , multiplicatae  sunt  illorum  concupiscentiae 
auctae  necessitates,  sed  per  industriam  humanam,  exortum- 
que commercium  multiplicata  sunt  etiam  media,  quibus  homi- 
nes commoditates  vitae  facilius  procurarent,  sicque  materialem 
suam  firmarent  felicitatem. 

I 

Interim  homo  non  tantum  vivere  , sed  et  cognoscere 
cupit;  hinc  objecta,  quae  in  sensus  suos  cadunt,  quaeve  in 
suum  convertit  usum , altius  adspiranti  illius  animo  non  am- 
plius sufficiunt;  ac  ideo  homo  ideas  suas  generalisando , na- 
turam rerum,  harumque  relationes  scrutatur,  examinat  phoe- 
I nomena,  inque  principia  inquirit,  verbo  scientiis,  theoriisque 
artium  fundamenta  ponit ; ratione  denique  sua  ad  agnitionem 
f Dei  i quem  animo,  cordeque  adorat  pervenit. 

Distinguitur  porro  homo  a reliquis  animalibus  anticipata 
i quoque  mortis  cognitione.  Animalia  irrationalia  etiamsi  quoti- 
die multa  eorum  interire  videant , id  tamen  ne  minimum 
quidem  securum , in  quo  vivunt,  statum  turbat.  Homo  autem 
vix  derelictis  infantiae  annis,  terminum  iam  etiam  vitae  prae- 
videt suae,  huncque,  quem  iam  magis,  iam  minus  horret, 
omnibus  removere  nititur  viribus. 

Invadit  vero  hominem  mors  praegressa  potissimum  caterva 
debilitatum , dolorum , et  morborum , quae  mala  omnia  ratio 

eiusdem  vivendi  necessario  fere  post  se  trahit.  Xulluin  aliud 
animal  tot  tantisque  obnoxium  est  morbis.  Moriuntur  haec 
potissimum  inopinate  , aut  dum  homini  , vel  aliis  animalibus 
in  nutrimentum  cadunt , aut'  dum  seram  attingunt  senectam. 
Senio  confecti  liomines  moriuntur  paucissimi;  plurimi  morbis, 
aliisque  succumbunt  calamitatibits.  Multi  violentas  sibi  infe- 
runt  manus,  paucosque  vitae  suae  dies  ipsi  abbreviant,  mul- 
torum ab  aliis  crudeliter,  violenterque  abbreviantur.  Ceterum 
sit  finis  transitoriae- vitae  huius  terrestris  qualiscunque,  ho- 
iqines  tamen  omnes , secundum  id , quoad  vixerant.  Spes  aut  . 
Umor  futurae  manet  vitae  aeternae. 

' III.  Cultura  humana.  Genus  humanum  culturae  capax  | 
esse,  historia  diversissimorum  populorum,  qui  ab  initio  rudes  | 

* ^ I 

et  inculti , sensim  sensimque  summum  culturae  gradum  atti- 
gerunt , clarissime  evincit.  Animalia  respectu  hoc  nullos  fa- 
ciunt progressus , sic  favi  apum , tela  araneorum  , domicilia 
castorum,  etiamsi  nos  in  admirationem  rapiant,  a seculis 
tamen  jam  eodem  perficiuntur  modo,  suntque  solummodo  pro- 
ducta Instinctus  coeci , cuivis  speciei  proprii. 

IV.  Primatus  hominis  ]si\a  ex  huc  usque  dictis  sufficien-^ 
ter  elucet.  Ille  super  terram,  aerem,  ignem  et  aquam  domi- 
natur, ille  fortissima  etiam  sibi  subjugat,  domat,  et  in  suo^ 
convertit  usus  animalia,  uti  id:  Equus,  Bos,  Cervus  taran- 
dus,  Elephas,  Lama,  Camelus,  abunde  testantur.' 

C a p II  t II* 

De  differentiis  hominum  inter  se. 

Characteribus ‘priore  capite  recensitis,  omnes  homines  | 
inter  se  conveniunt,  ad  unum  idemque  genus  procul  dubih 
pertinentes,  nihilominus  tamen  tam  singuli  homines,  quam  ; 
integrae  gentes  plurimum  inter  se  differunt  ; magnitudine, 
conformatione  corporis  totius,  aut  singularum  eius  partium,' 
praecipue  capitis,  harumque  proportione,  colore  et  reliqua^ 

